
ДО

ОБЩИНСКИ СЪВЕТ 

ЗЛАТОГРАД

ИНФОРМАЦИЯ

от Мирослав Митков Янчев – Кмет на Община Златоград

Относно: Отчет за изпълнение на Годишната програма за управление и разпореждане със собствеността през 2024 г.


УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


Годишната програма за управление и разпореждане с имотите – общинска собственост в Община Златоград за 2024 г. е приета с Решение № И 54/13.02.2024 г.  на Общински съвет Златоград.
Съгласно чл.8, ал.2 от Закона за общинската собственост, редът за придобиване на право на собственост и на ограничени вещни права, за предоставяне за управление, под наем и за разпореждане с имоти и вещи - общинска собственост, и правомощията на Кмета на Общината, на Кметовете на Кметства и на Кметските наместници, се определя с наредба на Общинския съвет, при спазване на разпоредбите на този закон и на специалните закони в тази област.

Общинска администрация Златоград, осъществява дейностите по управление и разпореждане с имоти и вещи – общинска собственост по реда на Наредба № 2 за реда за придобиване, управление и разпореждане с общинско имущество на територията на Община Златоград, приета с Решение № И 86/09.04.2024 г.  на Общински съвет Златоград. 
І. Управление на общинската собственост. Състояние и ползване на общинската собственост.

1. Управление на имотите - публична общинска собственост е регламентирано в Глава трета на Наредба № 2 за реда за придобиване, управление и разпореждане с общинско имущество на Общински съвет Златоград.

Ръководителите  на  юридическите  лица  и  на  звената   на  общинска  бюджетна издръжка   управляват  предоставените  им  от  общинския  съвет   имоти   за  безвъзмездно ползване в рамките на предвидените в техните бюджети средства.

Публичната 
общинска
собственост, 
предназначена
за 
осъществяване на функциите на кметството се управлява от кмета на съответното кметство. 

Публичната общинска собственост, предназначена за осъществяване функциите на общинската администрация в населените места, които не са кметства, се управлява от кметския наместник на съответното населено  място. 

Ръководителите на  организациите или на юридическите лица, които са на бюджетна   издръжка,  различна   от  общинския  бюджет,  осъществяват  управлението  на публичната общинска  собственост от  свое име, за своя  сметка и на своя  отговорност в рамките на действащата нормативна уредба.

Свободни  имоти  или  части  от  тях  – публична общинска  собственост, могат  да  се  отдават под наем след решение на общински  съвет  за срок до 10 години, след провеждане на   публичен търг или публично оповестен конкурс. 

Общински съвет взема решение за отдаване под наем на свободни имоти или части от тях – публична общинска собственост, предоставени на училища, детски заведения и център за подкрепа за личностно развитие, чрез публично оповестен търг или публично оповестен конкурс, за срок до 10 години, за дейности, съвместими с предназначението им.

Предложението за отдаване под наем се изготвя от директора (ръководителя) на съответното учебно или детско заведение, до кмета на общината. 

Предложението трябва да съдържа точно описание на частта от имота, полезна площ, дейността, за която ще се отдава под наем, срок на договора и конкретни предложения относно достъп, работното време и други, съобразни с дейността, която ще се извършва.

2. Управление на имотите - частна общинска собственост:

Ръководителите  на  юридическите лица  и  на  звената  на  общинска бюджетна издръжка,  осъществяват   управлението   на  имотите  –  частна   общинска  собственост, предоставени им безвъзмездно за осъществяване на техните функции.

Имотите  – частна  общинска собственост, предназначени  за  стопански нужди  се  отдават под  наем за срок  до  10 години,  след решение на общински  съвет, от кмета на общината,  чрез публично оповестен търг или конкурс, освен ако в закон е предвидено предоставянето под наем да се извършва без търг или конкурс или е определен друг ред. 

С решение на Общински  съвет  свободни имоти  или  части  от  тях  – частна общинска  собственост могат  да  се  отдават под  наем  без търг   или  конкурс   за   здравни,  образователни  и  социални  дейности  за   задоволяване  на съответните  нужди   на   населението,  както   и   на   юридически  лица   с  нестопанска  цел, осъществяващи дейност  в обществена полза.

Със заповед на кмета на общината или оправомощено от него длъжностно лице, без търг или конкурс, се предоставят, безвъзмездно, помещения – частна общинска собственост на общинските ръководства на политическите партии, отговарящи на условията, предвидени в Закона за политическите партии.

При наличие на помещения кметът на Общината или оправомощено от него длъжностно лице издава заповед за настаняване, въз основа на която, сключва договор за безвъзмездно ползване, със срок до края на мандата на Народното събрание. Политическите партии, на които са предоставени помещения по ал. 1 заплащат експлоатационните разходи, ако има такива.

Изпълнението на Годишна програма за управление и разпореждане с имотите – общинска собственост в Община Златоград за 2024 г,. приета с Решение № И 54/13.02.2024 г. на Общински съвет Златоград  е представено в следните справки:

1)
Справка за реализирани приходи от разпореждане с общинска собственост през 2024г. (Приложение № 1)

2)
Справка за сключени нови договори за отдаване под наем на общински недвижими имоти  към 31.12.2024 г. (Приложение № 2)

3)
 Справка за прекратени наемни отношения към 31.12.2024 г. с наематели на общински   недвижими имоти. (Приложение № 3)

4)
Справка за сключени договори за учредяване възмездно право на ползване на недвижими имоти – общинска собственост към 31.12.2024 г. (Приложение № 4).
5)
Справка за общински недвижими имоти , предоставени, безвъзмездно, за управление, на юридически лица и звена на общинска бюджетна издръжка, други юридически лица на бюджетна издръжка и техните териториални структури към 31.12.2024 г. (Приложение № 5).
6)
Справка за договори за отдаване под наем на пасища, мери и ливади от Общински поземлен фонд по реда на чл. 37и от ЗСПЗЗ към 31.12.2024 г. (Приложение № 6).

Към 31.12.2024 г. общият брой на действащите договори за наем е, както следва:

1.Отдадени под наем общински недвижими имоти – 76 бр.

2.Учредено безвъзмездно право на ползване на лицата, определени със закон, с решение на Общинския съвет – 3 бр.

3.Учредено възмездно право на ползване – 4 бр. 

4. Предоставени безвъзмездно за управление на юридически лица и звена на общинска бюджетна издръжка и на други юридически лица на бюджетна издръжка или на техни териториални структури – 14 броя.

Договорите за отдаване под наем са следните категории: 

· стационарни обекти – павилиони, сгради или части от сгради – помещения – 50 броя;

· терени, върху които са разположени преместваеми обекти – павилиони по чл. 56 от ЗУТ – 6 броя, 

· терени , върху които са разположени РИЕ по чл. 57 от ЗУТ – 2 брой;

· земеделски земи – 5 броя, в т. ч. пасища, мери и ливади от Общински поземлен фонд, отдадени под наем на основание чл. 37и, ал. 12 от Закона за собствеността и ползването на земеделските земи (ЗСПЗЗ), чл. 100, ал. 9 от Правилника за прилагане на Закона за собствеността и ползването на земеделските земи (ППЗСПЗЗ) – 2;

· жилища – за настаняване на граждани с установени жилищни нужди – 13 броя.

Община Златоград разполага с 17 бр. общински жилища: 10 бр. апартамента (2 бр. апартамента в гр. Златоград, 5 бр. апартамента в с. Старцево, 2 бр. апартамента в с. Долен, 1 бр. ведомствен апартамент в гр. Златоград) и 7 бр. стаи в бивше общежитие “Минстрой” гр. Златоград.

Жилищата са отдадени под наем по реда на Наредба № 12 за реда и условията за управление и разпореждане с общинските жилища на територията на Община Златоград, на лица с установени жилищни нужди.

Съгласно приети стратегически документи за развитие на общината – основният й ангажимент е да стопанисва и се грижи за имотите, независимо дали са  публична или частна общинска собственост, като добър стопанин, съобразно предназначението им и за нуждите, за които са предоставени.

През 2024 г. се запазва броят на имотите, предоставени под наем.

За изминалата календарна година са проведени
Поради ограничени финансови възможности, всички договори за отдаване под наем, за предоставяне за безвъзмездно или възмездно ползване и управление включват клауза, че основните и текущите ремонти на отдадения под наем или ползване имот са за сметка на наемателя или ползвателя и не се допуска прихващане на извършените ремонти за сметка на наемната цена.

Наличните нежилищни имоти, които могат да се отдават под наем и същевременно да носят трайни системни приходи в общинският бюджет са ограничени. Единствено сериозно търсене на обекти за отдаване под наем има в гр. Златоград и с. Старцево. В другите населените места на общината има единични недвижими обекти - общинска собственост за отдаване под наем, но интересът е слаб. Приходите от отдадените под наем  обекти в населените места са несъществени.

От години наред в общинския бюджет не се планира изграждането на нови обекти за отдаване под наем. Продажбите на част от нежилищните имоти със стопанско предназначение, извършени през изминалите години, както физическо и морално износване на обектите, намаляването на търсенето им, са фактори за съкращение на приходите от тази дейност в общинския бюджет.

3. Земеделски земи
На основание чл. 24 а, ал. 5 от ЗСПЗЗ и чл. 6 ал. 4 от Наредба № 20 за управление, стопанисване и ползване на земите и горите от общинския поземлен фонд на територията на Община Златоград, след проведени публично оповестени търгове с явно наддаване за отдаване под наем на общински недвижими имоти, и на основание чл. 35, ал. 6 от Закона за общинската собственост, чл. 36 ал. 1 и ал. 2 от Наредба № 2 за реда за придобиване, управление и разпореждане с общинско имущество на ОбС – Златоград, в Община Златоград има сключени три  договора за отдаване под наем на земеделска земя. Договорите са сключени за срок от 10 стопански години и са описани в приложение № 6. 

В изпълнение на Решение на Общински съвет Златоград № И 52 от 24.01.2024г., със Заповед № 137/10.04.2024г. на Кмета на Община Златоград и Протокол № 1 от 29.04.2024г. на комисия, назначена, на основание чл. 37и, ал.6 от ЗСПЗЗ, през стопанската 2024-2025г. има един сключен договор за отдаване под наем на пасища, мери и ливади от Общински поземлен фонд по чл.37и, ал.5 от ЗСПЗЗ и чл.99, ал.1 от ППЗСПЗЗ. 

Към настоящия момент Община Златоград запазва наемните си правоотношения по Договор №84/14.05.2020, сключен за отдаване под наем на пасища, мери и ливади от Общински поземлен фонд (ОПФ) на основание чл. 37и, ал. 12 от Закона за собствеността и ползването на земеделските земи (ЗСПЗЗ). Договорът е сключен за срок от пет стопански години от 01.10.2020г. до 30.09.2025г. Наемът на имотите се определя от размера на средното годишно рентно плащане за землището на с. Аламовци, Община Златоград.
ІІ. Разпореждане с общинската собственост 
Резултатите от действията, предприети от Общината по изпълнението на Годишната програма за разпореждане с имотите – общинска собственост в Община Златоград за 2024 г., приета с Решение № И 54/13.02.2024 г.  на Общински съвет Златоград, са отразени  в таблица „Справка за реализирани приходи от разпореждане с общинска собственост през 2024 г.” (Приложение № 1).

През 2024 г. имаме 42 % изпълнение на приходите, заложени в Годишната програма за разпореждане с имотите – общинска собственост в Община Златоград за 2024 г., като:

· 43 % изпълнение на приходите от продажба на земя и замени;

· 0 % изпълнение на приходите от учредени вещни права;

· 42 % изпълнение на приходите от продажба на ДМА.

Общият брой на разпоредителните сделки с общински недвижими имоти,  извършени през 2024 г. са 12 броя. 

През 2024 г. има реализирани 6 бр. сделки за продажби на общински имоти на основание чл. 35, ал. 3 от ЗОС на собствениците на законно построени сгради, както следва:


1. Поземлен имот идентификатор 31111.33.848 по КК на гр. Златоград, целият с площ 289,00 кв. м. (двеста осемдесет и девет квадратни метра), за който имот е отреден УПИ XIV – Обществено обслужване, кв. 34  по ПУП на гр. Златоград. Сключен е договор за продажба № 1/06.01.2025 г. с „В*******-***“ ****** представлявано от В. Е.;


2. Поземлен имот с идентификатор 31111.31.629 по КККР на гр. Златоград, одобрени със Заповед № 300-05-08/01.10.2003 г. на Изпълнителния Директор на АГКК – гр. София и последно изменение засягащо имота със Заповед № КД-14-21-256/01.06.2011 г. на Началник на СГКК – Смолян, за който е отреден УПИ II, кв. 153 по ПУП на гр. Златоград, одобрен със Заповед № РД-221/16.02.1982 г. на Председателя на ОНС-Смолян и допълнителна Заповед № 139/14.06.1989г. на Председателя на ОНС-Смолян. Сключен е договор за продажба № ***/26.11.2024 г. със С.К.;

3. УПИ X-държавен, цялото с площ: 455 кв.м. (четиристотин петдесет и пет квадратни метра), кв. 29 по кадастралния и регулационен план на с. Старцево, одобрен със Заповед № 16/07.03.1978 г. на Председателя на ОНС-Смолян и допълнителни Заповеди № 5/28.01.1985 г. и № 479/15.12.2009 г. на Кмета на Община Златоград. Сключен е договор за продажба № ****/19.09.2024 г. с А. К., чрез пълномощника си В. К.;


4. Поземлен имот с идентификатор 31111.36.410, по КККР на гр. Златоград, одобрени със Заповед № РД-18-75/15.07.2008 г. на Изпълнителен Директор на АГКК-гр. София, целият с площ: 228 кв.м. (двеста двадесет и осем квадратни метра), за който се отрежда УПИ XVII, кв. 60 по ПУП на гр. Златоград. Сключен е договор за продажба № ****/19.09.2024 г. с П. Г. и Д. Г.
5. УПИ ХV – 752, кв. 40 по ПУП на село Старцево, одобрен със Заповед № 16/07.03.1978 г. на Председателя на ОНС-Смолян и допълнителни Заповеди № 201/06.07.2022 г. и № 96/17.03.2023г. на Кмета на Община Златоград.
Сключен е договор за продажба №****/05.07.2024г. с В. К. и Ю. К.
6. Поземлен имот с идентификатор 31111.31.166 по КККР на гр. Златоград, одобрени със Заповед № 300-05-08/01.10.2003 г. на Изпълнителен Директор на АГКК-гр. София, за който имот е отреден УПИ VII– 31.166, кв. 20 по ПУП на гр. Златоград. Сключен е договор за продажба № **/18.06.2024 г. с Х. К.и Б. К..

Имаме 1 бр. продажба на основание чл. 36, ал. 1, т. 2 и ал. 3, и чл. 42, ал. 1, т. 2 от Закона за общинската собственост:

Земя с площ с площ 337 кв. м. (триста тридесет и седем квадратни метра), представляваща ½ ид. части от УПИ XVI-484, 491, кв. 42 по кадастралния и регулационен план на с. Старцево, одобрен със Заповед № 16/07.03.1978 г. на Председателя на ОНС-Смолян и допълнителна Заповед № 174 от 15.06.2022 г. на Кмета на Община Златоград, целият с площ 674 кв. м. (шестстотин седемдесет и четири квадратни метра). Сключен е договор за продажба № ***/02.07.2024 г. с Д.Й. и С. Й..

По отношение на сделките с предварителни договори за продажба на основание чл. 15, ал. 3 и ал. 2 от ЗУТ през 2024 година са извършени  3 бр., както следва: 

1. Поземлен проектен имот с идентификатор 31111.35.1 по КККР на гр. Златоград, одобрени със Заповед № РД-18-53/29.11.2005 г. на Изпълнителен директор на АГКК – гр. София, целият с площ 42 кв.м. (четиридесет и два квадратни метра). Поземлен проектен имот с идентификатор 31111.35.2 по КККР на гр. Златоград, одобрени със Заповед № РД-18-53/29.11.2005 г. на Изпълнителен директор на АГКК – гр. София, целият с площ 97 кв.м. (деветдесет и седем квадратни метра). Поземлен проектен имот с идентификатор 31111.35.460 по КККР на гр. Златоград, одобрени със Заповед № РД-18-53/29.11.2005 г. на Изпълнителен директор на АГКК – гр. София, целият с площ 15 кв.м. (петнадесет квадратни метра). 17/726 ид.ч. (седемнадесет седемстотин двадесет и шести идеални части) от поземлен имот с идентификатор 31111.35.497 по КККР на гр. Златоград, одобрена със Заповед № РД-18-53/29.11.2005 г. на Изпълнителен Директор на АГКК-гр. София, целият с площ: 726 кв.м. (седемстотин двадесет и шест квадратни метра). Сключен е договор за продажба № **/30.04.2024 г. с М. Г.

2. 178/463 ид.ч. (сто седемдесет и осем четиристотин шестдесет и трети идеални части) от поземлен имот с идентификатор 31111.36.140, съгласно скица № 15-975958-26.08.2022 г. по КККР на гр. Златоград, одобрена със Заповед № 300-05-08/01.10.2003 г. на Изпълнителен Директор на АГКК-гр. София, целият с площ: 463 кв.м. (четиристотин шестдесет и три квадратни метра).

и Поземлен проектен имот с идентификатор 31111.36.135 по КККР на гр. Златоград, одобрени със Заповед № 300-05-08/01.10.2003 г. на Изпълнителен Директор на АГКК-гр. София, целият с площ:  173 кв.м. (сто седемдесет и три квадратни метра). Сключен е договор за продажба № **/30.04.2024г. с Д.М.


3. 32/374 ид.ч. (тридесет и две триста седемдесет и четвърти идеални части) от поземлен имот с идентификатор 31111.33.295 по КККР на гр. Златоград, одобрена със Заповед № РД-18-75/15.07.2008 г. на Изпълнителен Директор на АГКК-гр. София, целият с площ: 374 кв.м. (триста седемдесет и четири квадратни метра). Сключен е договор за продажба № **/08.04.2024 г. с В. К. и В.К.
През 2024 г. имаме 1 бр. замяна на общински недвижим имот с имот – собственост на физическо/юридическо лице. Община Златоград прехвърля на „А*******-**-**“ ****, представлявано от А.Х., поземлен проектен имот с идентификатор 31111.31.779 по КККР на гр. Златоград, одобрени със Заповед № РД-18-75/15.07.2008 г. на Изпълнителен директор на АГКК – гр. София, целият с площ 98 кв.м. (деветдесет и осем квадратни метра), в замяна на гореописания имот „А*****-**-**“ ****, представлявано от А. Х. прехвърля на Община Златоград, правото на собственост на земя с площ 25 кв.м., представляваща проектен ПИ 31111.31.780 по КККР на гр. Златоград, попадаща в улична регулация на ул. „Плиска“, гр. Златоград. Сключен е договор за замяна № **/30.04.2024 г. с „А*****-**-**“ Е****, представлявано от А. Х.


След проведен публично оповестен търг с явно наддаване за продажба на общински недвижим имот, със Заповед № 256/28.06.2024 г. на Кмета на Община Златоград е определен „Д******-С*****“ Е****, представлявано от Р. Х., за спечелил публично оповестен търг с явно наддаване за продажба на движима вещ – частна общинска собственост: ученически автобус марка „О******-И*****“, М**.**; рег. № СМ *******. Сключен е договор № **/02.08.2024 г. за покупко-продажба на МПС с „Д******-С*****“ Е****, представлявано от Р.Х.
По отношение на общинската собственост през 2024 година, за 60 бр. имоти бяха съставени актове за общинска собственост, съгласно изискванията на Наредба № 8 от 17.12.2009 г. на Министъра на регионалното развитие и благоустройството и Министъра на правосъдието, за утвърждаване на образците на актовете за общинска собственост, на досие на имот – общинска собственост, и на регистрите, предвидени в Закона за общинската собственост, и за определяне реда за състоянието, воденето и съхраняването им.

Ежемесечно през 2024 година, се актуализират създадените публични регистри, на електронната страница на община Златоград /www.zlatograd.bg/, като:

1. Регистър на актовете за частна общинска собственост;

2. Регистър на актовете за публична общинска собственост;

3. Публичен регистър на разпоредителните сделки с имоти общинска собственост;

4. Регистър на етажната собственост;

5. Регистър на концесиите;

6. Регистър на търговските дружества с общинско участие.

7. Регистър на разрешенията за ползване на пазари, тротоари и улични платна.

През 2024 година бяха актуализирани сканираните актове за общинска собственост в Община Златоград. Съхраняват се на електронен носител.
Също така беше актуализирана Наредба № 2 за реда за придобиване, управление и разпореждане с общинско имущество на територията на Община Златоград, приета с Решение № И 86 от 09.04.2024 г. на ОбС-Златоград. 
През 2024 г. беше приета нова Наредба № 12 за реда и условията за управление и разпореждане с общински жилища на територията на Община Златоград, с Решение № И 85 от 09.04.2024 г. на ОбС-Златоград.
ІІІ. Заключение
Ефективното управление  и правилното разпореждане с общинската собственост е условие за осъществяване на политиката на Община Златоград, за устойчиво местно развитие.

Общинската собственост е постоянен източник на приходи за общинския бюджет и обезпечава финансирането на част от общинските дейности. Предварително определените приоритети, публичното обявяване на намеренията на общината по управлението и разпореждането с имоти и вещи общинска собственост дават възможност за прозрачност, публичност и последователност в дейността на общинската администрация и общински съвет. Целта на обявяването на  намеренията е:  да се предизвика по – широк интерес от страна на заинтересуваните лица и да се увеличат приходите от продажба и отдаване под наем на обекти.
Във връзка с гореизложеното, предлагам следния проект за

РЕШЕНИЕ:

Общински съвет Златоград, на основание чл. 21, ал. 1, т. 23 от Закона за местното самоуправление и местната администрация, чл. 8, ал. 9 от Закона за общинската собственост и чл. 4, ал. 3, във връзка с ал. 1 от Наредба № 2 за реда за придобиване, управление и разпореждане с общинско имущество на общински съвет Златоград,
РЕШИ:

Приема Отчет за изпълнение на Годишната програма за управление и разпореждане със собствеността през 2024 година.
Приложения:
1) Справка за реализирани приходи от разпореждане с общинска собственост през 2024г. (Приложение № 1)
2) Справка за сключени нови договори за отдаване под наем на общински недвижими имоти  към 31.12.2024 г. (Приложение № 2)
3) Справка за прекратени наемни отношения към 31.12.2024 г. с наематели на общински   недвижими имоти. (Приложение № 3)
4) Справка за сключени договори за учредяване възмездно право на ползване на недвижими имоти – общинска собственост към 31.12.2024 г. (Приложение № 4).
5) Справка за общински недвижими имоти , предоставени, безвъзмездно, за управление, на юридически лица и звена на общинска бюджетна издръжка, други юридически лица на бюджетна издръжка и техните териториални структури към 31.12.2024 г. (Приложение № 5).
6) Справка за договори за отдаване под наем на пасища, мери и ливади от Общински поземлен фонд по реда на чл. 37и и чл. 24а, ал. 5 от ЗСПЗЗ към 31.12.2024 г. (Приложение № 6).
МИРОСЛАВ ЯНЧЕВ

Кмет на Община Златоград
АЯ,ОД,БМ/ЗЦ

          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

